GM Uzbekistan qo‘shma korxonasining sobiq direktori Tohir Jalilov «O‘zavtosanoat» boshqaruv kengashi raisining o‘rinbosari lavozimiga tayinlangan. Bu haqda «O‘zavtosanoat»dagi manba xabar berdi. «Tohirjon Jalilov «O‘zavtosanoat» boshqaruv kengashi raisining o‘rinbosari lavozimiga tayinlandi, u kompaniyadagi ishga qaytdi», — deyilgan xabarda. OAV ma’lumotiga ko‘ra, Jalilovni lavozimga qayta tayinlash buyrug‘i O‘zbekiston bosh vaziri Abdulla Oripov tomonidan imzolangan. 1969 yilda tug‘ilgan Tohir Jalilov Toshkent texnika universitetini tamomlagan (1993 yilda). U O‘zbekiston avtomobil sanoatida 1998 yildan buyon faoliyat ko‘rsatib kelmoqda. U «O‘zavtosanoat» rahbari o‘rinbosari lavozimida 2010 yilning noyabridan 2016 yil bahoriga qadar ishlagan, parallel ravishda GM Uzbekistan qo‘shma korxonasi bosh direktori ham hisoblangan. Huquqni muhofaza qilish organlari GM Uzbekistan korxonasida tekshiruv o‘tkazmoqda